טייטיי וושינגטון

טיירון לואיס "טייטיי" וושינגטון ג'וניור (באנגלית: Tyrone Lewis "TyTy" Washington Jr.; נולד ב-15 בנובמבר 2001) הוא כדורסלן אמריקאי המשחק בעמדת הרכז ביוסטון רוקטס.

קריירה
וושינגטון נולד וגדל בפיניקס, אריזונה. הוא בחר לשחק כדורסל עבור קבוצת הכדורסל של  אוניברסיטת קרייטון, אך לאחר התבטאות גזענית של מאמן הקבוצה החליט וושינגטון לשחק בקבוצת הכדורסל של אוניברסיטת קנטקי.

ב-8 בינואר 2022 רשם וושינגטון 17 נקודות ו-17 אסיסטים בניצחון 92–77 על ג'ורג'יה, ושבר את שיא האוניברסיטה לאסיסטים במשחק אחד שהחזיק ג'ון וול. ב-15 בינואר קלע שיא קריירה של 28 נקודות בניצחון 107–79 על טנסי. בעונתו היחידה באוניברסיטה העמיד וושינגטון ממוצעים של 12.5 נקודות, 3.9 אסיסטים ו-3.5 ריבאונדים למשחק. ב-6 באפריל 2022 הכריז כי יתמודד בדראפט 2022 ב-NBA.

בדראפט נבחר וושינגטון בבחירה ה-29 על ידי ממפיס גריזליס, והועבר בטרייד כבר באותו לילה למינסוטה טימברוולבס ומשם ליוסטון רוקטס.

קישורים חיצוניים

הערות שוליים

כדורסלנים אמריקאים
אריזונה: כדורסלנים
כדורסלני אוניברסיטת קנטקי
כדורסלני יוסטון רוקטס
בחירות דראפט של ממפיס גריזליס
אמריקאים שנולדו ב-2001